વિદેશી પિચો ઉપર ઓપનર બાદ સૌથી વધારે જવાબદારી નંબર 3 પર હોય છે એટલે કે ચેતેશ્વર પૂજારા પર. આ બેટ્સમેને શરૂઆતમાં એટલા રન બનાવ્યા કે તે ટીમ ઈન્ડિયાની નવી દીવાર તરીકે જાણીતા થઈ ગયા હતા. પહેલા 17 ટેસ્ટમાં 6 શતક બનાવનાર પૂજારા પાછળની 10 મેચોમાં માત્ર 1 સદી જ બનાવી શક્યો હતો. જેના કારણે તેને ટીમમાંથી બહાર પણ થવું પડ્યું હતું, જો કે, શ્રીલંકા વિરૂદ્ધ પાછલા વર્ષે કોલંબો ટેસ્ટમાં મુશ્કેલ પરિસ્થિતિમાં પણ ઓપનરના રૂપમાં 145 રનની શાનદાર ઈનિંગ્સથી પુજારાની કરિયરમાં ફરીથી જીવ આવી ગયો હતો.